Burjassot llança un curs de Director d’Activitats de Temps Lliure
2025-07-24

Dilluns que ve 8 de maig, s’obrin les matrícules d’un nou curs que l’Ajuntament de Burjassot ofereix per als joves del municipi. En aquest cas, des de la Regidoria de Joventut, dirigida per Javier Naharros, s’ofereix la possibilitat d’aconseguir el títol de Director d’Activitats de Temps Lliure (DAT) en un curs que s’impartirà el mes de juny, del 5 al 23, en horari de 9.00 a 14.00 i de 15.00 a 18.00 hores. El curs es desenvoluparà en la seu dels Júnior Foc Verd.

La matrícula pot realitzar-se en línia en la Carpeta Electrònica de l’Ajuntament de Burjassot. Amb places limitades, el curs té un preu de 190€ amb un descompte del 50% per ser família nombrosa o monoparental i del 100% per ser família nombrosa o monoparental de règim especial.

El curs, homologat per l’IVAJ, estarà impartit per l’escola ABAST i, per a poder inscriure’s, s’ha d’estar en possessió del diploma de monitor o monitora d’activitats de temps lliure educatiu infantil i juvenil (MAT) o equivalent.

Per a més informació, pot consultar-se la web de ABAST.